
PROCEMIUM. 

§ i.  Quum  iis,  qui  summos  medicinas  honores 
petunt,  mos  sit,  rem  quampiam  medicam  aut 
chirurgicam  scribendo  persequi,  quam  in  aper- 
tum proferant,  ut  solenniter  impugnetur,  atque 
in  contrarias  disputetur  partes ; nobis  consilium 
est,  de  hydrocele  tunica,  •vaginalis  testiculi,  pauca 
scribere. 

ii.  Sed,  de  hac  re,  non  nobis  studium  est,  no- 
va atque  fortasse  nihil  profutura  dicere ; sed  potiup 

ea  ad  compendium  conferre,  quae  aut  ipsi  ex. 
perientia  cognovimus,  aut  ex  scriptis  didicimus 
aliorum,  qui  ingenio  et  scientia  clari  sunt  atque- 
nobiles. 

SIGNA. 


m.  Tumor,  quem  humor  in  vaginali  testiculi 
tunica  cumulatus  efficit,  primum  in  ima  parte 
scroti  percipitur,  dein  paulatim  ascendit,  atque 
? tenuior  fit. 


iv.  Interea  molestia,  quam  affert  tumor,  adeo 
levis  est,  ut  ab  ipso  aegro  negligatur,  donec,  prae 
mole  et  gravitate,  dolorem  in  ltimbis  moveat  j 
ob  consensum,  qui,  per  nervos,  his  intercedit 
cum  vasis  spermaticis , quas  tumefactus  testiculus 
assidue  tendit. 


v.  Increscente  tumore,  cutis  cum  scroti  tum 
vicinarum  partium  usque  eo  distenditur,  ut  non 


solum  rugae  illius  sacci  prorsus  evanescant,  ve- 
rum etiam  membrum  genitale  fere  omnino  oc- 
culatur. 

vi.  Initio  autem,  tumor  non  pyramidatus 
est,  sed  aliquantum  ovatus,  aut  subrotundus. 
Licet  in  tunica  unius  duntaxat  testiculi  conti-  J 
neatur  humor,  tamen,  haud  dubie,  in  tunicis 
nonnunquam  utrorufnque,  eodem  tempore. 

‘ - . . V. 

..  . , r..„  - . - i i 

• ' , , t ! 

vii.  Quoties  hoc  accidit,  tumor  bina  pyra  re- 
fert, quorum  crassiores  extremitates  deorsum 
spectant. 

viii.  Testiculus,  quoniam  musculo  cremasteri 
adnectitur,  in  posteriore  tumoris  parte  facile  per- 
cipi potest,  nisi  ubi  tumor  admodum  magnus 
est.  Enimvero,  etiam  tum  sentitur  duritia,  item- 
que  dolor,  quoties,  prope  testem  ipsum,  tumor 
comprimitur. 


ix.  Praeterea,  plerumque  tumor,  extremis  di- 
gitis leviter  percussus,  sensum,  qualem  fluctua- 
tus humor,  edit  j atque,  modo  recens  sit,  per- 
lucet. Veterascente  autem  hoc  malo,  contentus 
tunica  vaginali  Ijiumor  luci  impervius  fit,  simul- 

que  ipsa  tunica,  prse  nimia  distentione,  contra 
consuetudinem  crassescit ; et  sic  dubitationem, 
de  morbo,  movent. 

1 

l . 

x.  De  signis  morbi,  plura  dicere,  uti  mihi 
videtur,  non  opus  est ; eoque  minus,  quod  nu- 
mero pauca  sunt,  neque  requirunt,  ut  fuse  de- 
scribantur. 

; * ' S \ - l'  y : . , t • / • . , . , 

xi.  Cum  ita  sit,  nunc  quam  paucissimis  di- 
cemus, quibus  notis  hydrocele  dignoscatur  ab 
aliis  morbis,  qui  eam  quibusdam  simulant. 


t 

DIAGNOSIS. 

xii.  Nil  pluris  Interest  medici,  qui  cum  suae 
famae,  tum  aegri  saluti,  consulit,  quam  accurate 
distinguere  morbum,  ad  quem  levandum  curan- 
dumque  arcessitur.  Nescit  enim  aegrotanti  opi- 
tulari is,  qui  ignorat,  quo  morbo  laboret ; eoque 
magis,  si  morbus  ea  natura  sit,  ut  sit  manu  cu- 
randus. 

* - ‘ ■ • - • 

xiii.  Morbi,  qui  plurima  sibi,  cum  hydrocele, 
communia  habent,  sunt  scroti  aqua  intercus,  hy- 
drocele funiculi  spermatici,  duritia  testiculi,  hamato- 

cele,  et  hernia. 

xiv.  As>va  intercus  scroti,  contra  atque 
hydrocele,  non  primarius  morbus  est,  sed  ex  h)  - 
drope  universi  corporis  oritur. 

XV.  Quinetiam,  scrotum,  quod  aqua  intercute 

tumet,  specialem  in  modum  splendescit ; atque 

> . 

ejus  rugae  maturius,  quam  in  hydrocele,  eranes- 
eunt. 

! 

xvi.  Habitus,  porro,  corporis,  atque  sensus 
ipsius  aegri,  adeo  in  his  morbis  diversi  sunt,  ut 
nemo  medicorum  chirurgorumve,  nisi  imperitis- 
simus, unum  morbum,  pro  altero,  habere  possit. 

xvii.  Hydrocele  funiculi  spermatici , — a 
tumore  incipit  supra  testiculum ; qui,  progredien- 
te  morbo,  ad  imum  scrotum  detruditur,  ubi  ab 
explorante  chirurgo  semper  tactu  percipitur:  dum 
■hydrocele  tunica  •vaginalis  incipit  a tumore  infra 
testiculum  j qui  sentitur,  in  posteriore  et  superi- 
ore parte  tumoris, 

| * * 

xviir.  Duritia  testiculi,-- modo  nihildum 
humoris  effusum  sit,  pro  hydrocele  non  potest 
haberi.  Magna  enim  duritia,  comparativum  tu- 
moris pondus,  dolores  tendentes,  atque  inaqua- 

iis  testiculi  facies,  hoc  malum  a hydrocele  satis 
distinguunt. 

xix.  Verum  confitendum  tamen,  postquam 
effusus  humor  est,  difficilius  esse  discerneie,  u- 
trum  duritia  testiculi  seger  laboret,  an  hydrocele. 
Quoties  hoc  acciderit,  considerandum  est,  an  tu- 
mor primarium,  necne,  malum  sit,  atque,  ab  om- 
ni, necne,  parte,  superficiei  aequalis.  Namque, 
ciim  tumor  ex  duritia  testiculi,  contra  atque  hy- 
drocele, primarium  malum  sit,  atque  aliquandiu 
ante  increscat,  quam  effunditur  humor  ; prae  in- 
flammatione, quae  supervenit,  testiculus,  hic  illic, 
tunica  vaginali  adhaeret.  Quo  fit,  ut  haec  tunica, 
non  ab  omni  aequaliter  parte,  distendatur,  ideo- 

que  inaequalis  sit  tumor. 

xx.  HJEMAror.rn.EN— '.i  hydrocele  distingue- 
re, haud  difficile  est.  Ille  enim  tumor  aliquanto 
gravior,  pro  magnitudine,  est : digito  unius  ma- 
nus appulsus,  digito  simul  admoto  alterius  sen- 
sum, quem  solet  fluctuatus  humor,  non  movet : 

vitilis  multo  increscit,  quam  hydrocele  ; quippe 
cum  plerumque  ex  testiculo  ejusve  tunicis  aliqua 

laesis  oriatur. 

* i ' f 

, • 1 . - * .•  •• 

xxi.  Herniam — a hydrocele  dignoscere,  uti 
difficillimum  est,  ita  utilissimum.  Distingui  ta- 
men possunt  haec  mala,  attento  animo  adverten- 
do, quae  signa  sese  ostendant. 

• r A » ’ * 

xxii.  i.  Urgente  hernia, funiculus  spermaticus 

vix  tactu  manifeste  percipi  potest.  Tumor  in  in- 

/ 

guine  incipit,  et  minus  tensus  est,  quam  in  hy- 
drocele : et,  etiamsi  in  sacco  interdum  colliga- 
tur humor,  tamen  hic,  digito  impulsus,  vel  nul- 
lum sensum,  qualem  solet  fluctuatus  humor,  mo-  „ 
vet,  vel  saltem  obscurissimum. 

2.  Chiinetiam,  tumor,  quem  hernia  efficit,  pro 
corporis  positura  yariat  figuram  et  magnitudinem. 
Strangulata  praeterea  hernia  non  solum  gravissi- 
mum dolorem  facit,  verum  intentum  quoque  ab- 
domen, singultum,  vomitum,  alvum  astrictam» 

3.  Huc  accedat,  quod  hernia  plerumque  subi- 
to incipit,  post  vehementes  nisus  musculorum, 
uti  in  magnis  ponderibus  attollendis,  vel  violen- 
tam abdominis  compressionem. 

• •'  4‘ . 

xxiii.  Memoratis  notis,  quibus  hydrocele  dis- 
tinguatur ab  aliis  morbis,  qui  eam  quibusdam  si- 
mulant, proximum  est,  ut,  unde  oriatur,  dein  qua 
ratione  curetur,  quam  paucissimis  dicamus. 

caus^:. 


xxiv.  In  hujusmodi  disputatiuncula,  non  mihi 
consilium  est,  causas  diversarum  hydroceles  spe- 
cierum,  quas  scriptis  prosecuti  sunt  auctores,  fu- 
se describere.  Cum  ita  sit,  e&rum  tantum  men- 

i 

tionem  faciam,  quae  hydrocelen  tunica  vaginalis 
testiculi  concitare  putantur. 

xxv.  Ne  tunica  albuginea  accrescat  exterior 
lamina  tunica  vaginalis,  humor  tenuissimus  ex  os- 
culis patentium  arteriarum  intet  eas  exhalatur. 
Hic  vero  humor,  quamdiu  firma  valetudine  fru- 
untur  hae  partes,  justo  tempore  resorbetur,  neque 
ullus  tumor  oritur. 

p. 

. xxvi.  Quod  si  quibuslibet  causis  plus  humo- 
ris ex  patulis  arteriis  exhalatur,  quam  vasa  bi- 
bula resorbere  possunt,  vel  solitam  exhalati  hu- 
moris copiam  resorbere  nequeunt  vasa  bibula, 

humor  inter  tunicas  stagnat,  atque  tumor  oritur, 
quem  hydrocelen  tunica  •vaginalis  nominant  aucto- 
res. De  utroque  igitur  causarum  genere,  quam 
paucissimis  dicendum  est. 


xxvii.  Genus  eri  mu m. — Qumcunque  cor  et 
arterias  nimis  stimulant,  eorumque  motus  conci- 
tant, ea  haud  dubie  faciant,  ut  in  tunicam  vagina- 
lem, pariter  ac  in  alia  cava,  plus  solito  humoris 
exhaletur  ex  patentibus  arteriis;  atque,  modo  va- 
sa bibula  quomodocunque  sic  debilitata  sint,  aut 
impervia  facta,  ut  exhalatum  humorem,  pro  rata 
portione,  resorbere  nequeant,  hydrocele,  quam 
persequimur,  oriatur.  Cum  ita  sit,  haud  mirum 
est,  hunc  morbum  nonnunquam  poculorum  in- 
temperantiae supervenire  *. 


xxviii.  Longe  autem  frequentissimae  causs 
hujus  morbi  sunt,  testiculi  ipsi  extrinsecus  laesi, 


* Vid.  Alexand.  Monron.  Prira.  IVorh,  edit.  Edis. 
ann.  m,dd,lxxxi.  artic.  xxxiv. 

seu  vi  illata,  seu  contusione,  seu  fricatione,  seu 
compressione ; sanguis  impeditus,  quo  minus 
ex  testiculis,  per  venas  spermaticas,  in  venam  ca- 
vam magnam  inferiorem  redeat  j et  inflammatio 
atque  tumor  alterutriusque  testiculi  ex  blennor- 
rhagia  intempestive  et  temere  suppressa. 

xxix.  Genus  secundum. — Hujus  generis 
sunt  bibula  tunica  vaginalis  vasa  aut  causis  debili- 
tantibus aded  torpida,  aut  duritia  lymphaticorum 
adeo  impervia  facta,  ut  humorem  interfusum  pa- 
ri ratione,  qua  exhalatur,  resorbere  nequeant. 


? 

CURATIO. 

xxx.  Multas,  enimvero,  hydrocelen  cu- 
randi rationes  chirurgia  proposuit.  Eas  vero 
omnes  singulatim  describere,  in  hujusmodi  dis- 
putatione non  licet. 

xxxi.  Cum  ita  sit,  complures  ex  iis  silentio 
praeteribimus ; eas  autem  maxime,  in  quas  pro- 
cesserunt chirurgi,  aut  ex  prava  causarum  opi- 
nione, aut  ex  natura  morbidarum  partium  male 
intellecta. 

xxxii.  Nobis  igitur  consilium  est,  duntaxat 
eas  medendi  rationes  explicare,  quae  optimae  ha- 
bentur, quibus  morbus  persanetur.  Hae  autem 
omnino  quinque  sunt. 

XXXIII.  Tot  rationes  hydrocelen  curandi 
etiamnum  invalere,  neque  tamen  inter  medicos 

chirurgosve  convenire,  quae  omnium  optima  sit, 
mirum  videtur. 

xxxiv.  Quare  autem  ita  sit,  rationem  aliqua- 
tenus reddere  possumus.  Juniores  enim  chirur- 
gorum in  eam  plerumque  curandi  viam  proce- 
dunt, cui  primas  concedunt  doctores,  a quibus 
artem  chirurgicam  didicerunt,  aut  auctores,  quo- 
rum libros  saepe  pervolutant ; neque  postea  pro- 
pria experientia  discunt,  idonea,  necne,  sit,  quam 
perseveranter  persequantur. 

xxxv.  Res  vero  poscere  videtur,  ut  paucis 
ante  dicamus,  qua  optime  ratione  levetur  hydro- 
cele, quam  aggredimur  exponere,  qua  ratione 
persanetur  ; cum  praesertim  fieri  haud  raro  pos- 
sit, ut  seu  quadam  proprietate  corporis,  seu  ti- 
more doloris  quem  persanatio  moveat,  necessa- 
rium sit  experiri,  mitigari,  necne,  possit  hic  mor- 
bus. 

xxxvi.  Quemadmodum  vero  fiat  plaga,  qua 

leniatur  hydrocele,  describere  neutiquam  opu* 
est ; eoque  minus,  quod,  nostris  temporibus, 

• y [ 

nemo  chirurgorum  est,  quin  satis  sciat. 

xxxvii.  Ubi  testiculus  aqua  in  tunica  vagi- 
nali, mirum  in  modum,  intumuit,  optimum  est, 
chirurgum,  plaga  facta  et  idonea  fistula  per  hanc 
demissa,  aquam  emittere  j deinde  expectare,  do- 
nec aliquantum  denuo  intumuerit,  priusquam 
percurare  aggrediatur. 

xxxviii.  Haud  ita  pridem,  chirurgi  deterriti 
formidandis  malis,  qum  persaepe  ex  iis  oriuntur, 
quae  manu  faciunt  quo  hydrocelen  persanent, 
nihil  amplius,  quam  aquam  emittere  audebant. 
Hoc  faciendo,  morbus  nonnumquam  prorsus  cu- 
ratus est.  Emissionem  vero  aquae  adeo  rara  inr 
tegritas  sequitur,  ut  non  tutum  sit,  tali  curationi 

fidere. 

XXXIX.  His  dictis,  nunc  mihi  in  animo  est 
paucis  describere,  quibus  modis  hydrocele  per- 

sanetur ; deinde,  quas  cuique  modo  propria  com- 
moda sint,  quae  incommoda ; tum  adjicere, 
quemadmodum  mala,  quae  inter  persanandum 
oriuntur,  optime  curentur. 

xl.  Opera,  quibus  percuretur  hydrocele,  sunt 

incisio,  exsectio,  urigo,  setacei  factio,  et  humo- 

\ 

rum  in  tunicam  vaginalem  testiculi  immissio.  De 
his  ordine  pauca  dicenda  sunt. 

' • - • - • -I  V V 

xli.  Incisio , — uti  vetustissimum  operum  eft, 
quibus  percuratur  hydrocele,  ita,  vel  nostris  tem- 
poribus, usitatissimum.  Omnium  vero  periculo- 
sissimum est. 

, . • / 

. L 

xlii.  Quemadmodum  fiat  plaga,  fuse  descri- 
bere non  opus  est.  Satis  erit  dicere,  tumorem, 
per  totam  longitudinem,  patefaciendum  esse  ; et 
dandam  dein  operam,  ut  tunica  vaginalis  albugi - 

ne*  ubique  applicetur,  atque  applicata  concres- 
cat. 

XLiit.  Quanquam  hoc  opus  suapte  natura  sa- 
tis simplex  est>  tamen  non  possum,  quin  iis  acce- 
dam, qui  niniis  crudele  esse  putant.  Multi  ta- 
men  auctores  praeclari*  imprimis  Benjamin 
Bellius,  chirurgus  Edinburgensis,  facien- 
dum curant. 

xliv.  Quare  Caeteris  anteferat  hic  auctor  mul- 
ti nominis,  paucis  memorare  liceat.  Inductus 
est,  ut  ei  primas  concederet,  quia,  incisione  fac- 
ta* potest  explorari,  induruerit,  necne*  testiculus : 
quia  hydatides  stirpitus  exsecari  possunt:  quia, 
id  sane,  quod  maximi  momenti  est,  potest,  de- 
voluta, necne,  in  scrotum  intestina  sint,  explo- 
rari : quia  hoc  opus  rarissime  subsequuntur  ea 
mala,  quae  aliis  quibusdam  operibus  superveni- 
unt ; tensio  nempe,  dolor  abdominis,  magna  vis 
febris,  inflammatio  haud  raro  in  abscessus  transi- 
ejis : denique,  quia  tali  curatione  cavetui , ne 
idem  denuo  morbus  redeat. 


xlv.  Primae  rationi,  qua  adductus  est,  obji- 

ciatur,  haud  necessarium  esse  introspicere  tumo- 
rem, quo  cognoscatur,  an  induruerit  testiculus, 
devolutave  sint  intestina ; cum  praesertim  chirur- 
gorum plerique  sciant,  acciderintne  haec  mala, 
extrinsecus  testiculum  contrectando,  post  aquam 
eductam. 

xl vi.  Quinetiam,  tametsi  testiculus  aliquan- 
tum induruerit,  tamen,  modo  nulla  alia  scirrhi 
signa  sint,  neque,  ante  hydmcelen,  esset,  unde 

induruisse  chirurgus  suspicaretur,  npn  licet  eum 

/ 

ferro  exsecare. 

* \ 

■ 

xlvii.  Quum  ita  sit,  aquam  ex  tunica  •vaginali 
sic  emittendo,  aeri  testiculum  fabrica  delicatissi- 
mum exponere,  uti  haud  necessarium  est,  ita 
minime  tutum. 

xlviii.  Censet  Pottius,  aquam,  in  tunica 
testiculi  vaginali  contentam,  neque,  dolore  testi- 
culum ipsum  afficere,  neque  reddere  semen  se- 
cernendi' impotentem  ; ideoque  haudquaquam 

necessarium  esse,  excidere,  aut  alioquin,  sanandi 
causa,  ferro  violare  *. 

XLix.  Quin  autem  incisio  tunica  vaginalis 
praebeat  occasionem  hydatides,  si  quae  insunt, 

exsecandi,  negari  non  potest.  Hoc  vero  con- 

' * 

silio,  incidere  rarissime  opus  est,  quoniam,  in 
hoc  morbo,  hydatides  vix  unquam  existunt.  Ab 
Earlio  enim  accipimus,  triginta  annos,  quibus 
chirurgiam  fecerat,  ne  quidem  semel  hydatides 
in  tunica  vaginali  vidisse.  Enimvero,  etiamsi 
existant,  nihil  tamen  mali  oriri  potest  ex  per- 
puncta prius  tunica  vaginali , quo  aqua  effluat  j 
cum  praesertim  postea,  simul  ut  detectae,  inci- 
sione facta,  extirpari  possint. 

* i ' ' ' > ; * - * - r'* 

l.  Incisio,  porro,  tunica  vaginalis , praeterquam 
quod  crudelis  est,  et  gravem  movet  dolorem, 
haud  raro,  uti  compluries  observavi,  magnam 
vim  inflammationis  et  suppurationis  ciet,  ob 


* Vid.  Pott.  De  Hydrocele  pag.  254.  fubnotat. 

quam  necesse  est,  ut  aeger  domi  se  diu  conti- 

t . ■ i V - ♦ !?* 

neat. 

li.  Incisioni,  denique,  /«w&z  vaginalis  objicia- 
tur, testiculum  haud  raro,  per  plagam,  sese  ex- 
trudere ; quod  sane,  quoties  accidit,  longanjt 

chirurgo  solicitudinem  affert,  longam  aegro  mo- 

• . • . • 

lestiam  gravemque  dolorem. 

lii.  Excisio. — Hoc  minime  novitium  opus 
est ; namque  jam  dicto  praelatum,  in  melius  mu- 
tavit Douglassius. 

iuii.  Sufficiat  observare,  excisionem  multo 
operosiorem  esse  incisione ; cum  tempus  haud 
exiguum  necessarium  sit,  ad  saccum  exciden- 
dum, quo  aqua  continetur. 

liv.  Huic  vero  operi,  uti  mala,  ita  commoda 
quoque,  propria  sunt.  Mala  enim,  quae  super- 
veniunt, leviora  sunt  j et  nunquam  postea  redit 
morbus. 

lv.  Verum,  etiamsi  ita  sit,  tamen  tanta  est 
ipsius  operis  crudelitas,  ut  ab  eo  perficiendo  mi- 
sericordem chirurgum  deterreat,  nisi  tunicae  testi- 
culi usque  eo  morbidae  sint,  ut  prorsus  necesse 
sit  eas  exsecare. 

lvi.  Urigo. — -Hydrocelen,  cauterio  scrotum 
et  tunicam  vaginalem  urendo,  curandam  proponit 

Elsius  ; utpote  cui  haec  curandi  ratio  jam  dictis 

* - 

anteponenda  videatur. 

j,vii.  Hunc  in  finem,  causticum  medicamen- 
tum, quod  linea  media  sexies  octavam  pollicis 
transversi  partem  aequat,  anteriori  et  inferiori 
scroti  parti  imponendum  est.  Paucis  horis,  cau- 
terium ulcus  seipso  duplo  amplius  efficit ; et, 
paucis  post  diebus,  superficiem  tunica  vaginalis 
patefacit  inflammatam  et  crustosam. 

LViii.  Punctura  dein  facta,  aqua  emittenda 
est.  Tumore,  dum  effluit  aqua,  subito  subsi- 
dente  obstatur,  ne  irruat  aer  5 atque,  aqua  e- 

missa,  crustosa  membrana  vulnusculum  obturat. 
Paucis  hebdomadis,  tunica  vaginalis  a testiculo 
frustillatim  sese  separat ; neque  multo  post,  ul- 
cus sanescit,  atque  percuratur  morbus,  nunquaqi 
rediturus. 

lix.  Quoniam  hac  curatione  aer  prorsus  ex- 
cluditur, rarissime  magna  vis  inflammationis  est. 
Ulcus  autem,  quod  suppurationi  supervenit,  quip- 
pe cum  tarde  cicatricem  accipiat,  gravi  dolore  et 
molestia  miserum  afficit. 

lx.  Setacea. — Hydrocelen  acu  filum  ducen- 
te curare,  chirurgi  olim  solebant.  Verum,  haud 
longo  post  tempore,  quam  haec  inventa  curatio 
est,  desuevit ; neque  ante  revocata  est,  quam 
Pottius,  caeteris  curationibus  rejectis,  hanc,  ut- 
pote  quas  sibi  facilior  videretur,  experiri  secum 
statuit. 

lxi.  Quemadmodum  curationem  perficeret 
Pottius,  fuse  explicavit  in  libro,  ubi  ipsam  rem 

prosequitur,  ad  quem  lectorem  relego  ; cum  ndn 
mihi  consilium  sit,  describendo  tempus  terere  *. 

lxii.  Haec  curatio  natura  simplex  est  et  faci- 
lis, neque  gravi  dolore  aegrum  affligit.  Inflam- 
matio, quae  supervenit,  raro  vehementior  ea  est, 
quam  movet  hernia  humoralis  ; neque,  profecto, 
semper  requirit,  ut  aeger  lecto,  amplius  duos  tres- 
ve  dies  primos,  se  contineat.  Duabus  plerumque 
hebdomadis,  testiculus  prorsus  revalet. 

lxiii.  Filo  autem  xylino,  quod  in  plaga  facta 
inhaerere  solebat,  sericum  substituit.  Hanc  pos- 
tea curationem  commodiorem  reddidit  Pottius 
et,  haud  pridem,  adhuc  commodiorem  Rea, 
praeclarus  Edinburgi  chirurgus. 

lxiv.  Quare  in  desuetudinem  abiverit  haec  cu- 
ratio, mihi  npndum  innotuit.  Sed,  cum  laudata 
sit  a duobus  chirurgis  tanti  nominis,  Pottio, 


* Vid.  Pott.  De  Hydrocele,  pag.  177. 

nrinpe,  et  Earlio,  qui  sane  judicandi  de  ejus 
meritis  scientes  erant,  idonea  nobis  videtur,  quam 
chirurgi  curiosius  experiantur. 

- t.  e'/?  . ; ...  : 

lxv.  Injectio. — Mos  humores  irritantes  sti- 
mulantesve  injiciendi  in  tunicam  vaginalem,  quo 
persanetur  hydrocele,  multo  nuperius  invaluit, 
quam  caeterae  curationes,  quas  proposuimus. 

f ^ * V'  ■ r>.  y ' , j 

i. x vi.  Humores,  quos  primi  chirurgi,  qui  in 
hanc  curandi  rationem  processerunt,  injicere  so- 
lebant, erant  aqua,  in  qua  solutus  murias  hydrar - 
gyri  corrosivus  sit,  aliique  acres.  Chirurgus  mili- 
taris, Monro  cognominatus,  primus  traditur, 
qui  alcohol  in  tunicam  vaginalem  testiculi  ausus  est 
immittere. 

I 

lxvii.  Gravia  vero  mala,  qum  attulerunt  ta- 
les humores,  hanc  curationem  vituperandam  fe- 
cerunt ; neque,  profecto,  reducta  est,  dum  Ear- 
uus  denub  experiri  ausus  sit.  Compertus  est  hic 
chirurgus  peritus,  ipsam  curationem  commodam 

et  efficacem  esse  j sed  neglectam  fuisse,  ob  mala, 
quae  acribus  humoribus  immissis  orta  sunt. 

lxviii.  Humor,  quem  indere  solebat  Earli- 
us,  erat  vinum,  aqua  plus  minus  dilutum.  Mul- 
tis periculis  compertus  est,  hanc  curationem  cae- 
leris omnibus  anteferendam  esse.  Nobismetip- 

„ . i ' ’ 

sis,  hydrocelen  hac  curatione  persanari,  observan- 
di occasio  saepe  oblata  est.  Neque,  quantum 
scimus,  unquam  redivit  morbus. 

0 

- . . ■ 

lxix.  Regimen.— In  quamcunque  curandi 
rationem  procedimus,  aeque  necessarium  est,  ae- 
grum abstinere  a carnibus,  potu  meraciore,  calo- 
re, et,  ne  plura,  omnibus,  quae,  motus  cordis  et 
arteriarum  concitando,  febrem  moveant. 

LXx.  Eodem  tempore,  aeger  debet,  quam 
maxime  potest,  recumbere.  Testiculus  quoque 
suspendendus  est  idoneis  fasciis.  Omnes  motus, 
nisi  qui  prorsus  necessarii  sunt,  quam  maxime 
vitandi. 


# 

lxxi.  Si  febris  vehemens  est,  et  inflammatio 
arget,  opus  erit  sanguinem  mittere  ea  copia, 
quam  vis  morbi  requirat,  et  aegri  vires  pati  posse 
videantur.  Eundem  in  finem,  alvus,  quoties  o- 
pus,  lenioribus  catharticis  emollienda,  aut  lotio- 
nibus subducenda. 

lx xii.  Si  in  parte,  quae  plagam  aut  ustionem 
passa  est,  magna  vis  inflammationis  urget,  ei  uti- 
lissimum erit  admovere  aut  emollientia  cataplas- 
mata, aut  fomenta,  quo  inflammatio  reprimatur 
et  conquiescat. 

* • 1 * 

BXCODEBAT  JACOBUS  MONDELL, 

ACADEMIAE  TYTOGRAPHUS. 

